CELEX: 32013R0723
Language: hr
Date: 2013-07-26 00:00:00
Title: Uredba Komisije (EU) br. 723/2013 оd 26. srpnja 2013. o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe ekstrakata ružmarina (E 392) u određenim mesnim i ribljim proizvodima s niskim udjelom masti  Tekst značajan za EGP

27.7.2013   
            
            
               HR
            
            
               Službeni list Europske unije
            
            
               L 202/8
            
         UREDBA KOMISIJE (EU) br. 723/2013
   оd 26. srpnja 2013.
   o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe ekstrakata ružmarina (E 392) u određenim mesnim i ribljim proizvodima s niskim udjelom masti
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 10. stavak 3.,
   budući da:
   
               (1)
            
            
               Prilogom II. Uredbi (EZ) br. 1333/2008 utvrđuje se popis prehrambenih aditiva Unije odobrenih za uporabu u hrani te uvjeti njihove uporabe.
            
         
               (2)
            
            
               Taj se popis može izmijeniti u skladu sa zajedničkim postupkom iz Uredbe (EZ) br. 1331/2008 Europskog parlamenta i Vijeća od 16. prosinca 2008. o utvrđivanju zajedničkog postupka odobravanja prehrambenih aditiva, prehrambenih enzima i prehrambenih aroma (2).
            
         
               (3)
            
            
               U skladu s člankom 3. stavkom 1. Uredbe (EZ) br. 1331/2008 popis prehrambenih aditiva Unije može se ažurirati na inicijativu Komisije ili na temelju zahtjeva.
            
         
               (4)
            
            
               Zahtjev za odobrenje uporabe ekstrakata ružmarina (E 392) kao antioksidansa u mesnim pripravcima, toplinski neobrađenom i toplinski obrađenom prerađenom mesu s niskim udjelom masti i prerađenoj ribi i proizvodima ribarstva s niskim udjelom masti uključujući školjke i rakove podnesen je 3. veljače 2012. i stavljen je na raspolaganje državama članicama.
            
         
               (5)
            
            
               Antioksidansi su tvari koje štite hranu od kvarenja uzrokovanog oksidacijom, kao što su užeglost masti i promjene boje. Najviše trenutačno dopuštene uporabne razine ekstrakata ružmarina (E 392) u prerađenom mesu i prerađenoj ribi i proizvodima ribarstva uključujući školjke i rakove utvrđene su prema udjelu masti u odgovarajućim kategorijama hrane (osim za sušene kobasice i dehidrirano meso). Najviša dopuštena uporabna razina ekstrakata ružmarina (E 392) utvrđena prema udjelu masti u odgovarajućim kategorijama hrane ne omogućuje dovoljnu zaštitu hrane s niskim udjelom masti jer postoji najmanja kritična doza tog antioksidansa potrebna da bi se postigao željeni učinak. Trenutačno bi se ekstrakti ružmarina (E 392) mogli koristiti u djelotvornim dozama u proizvodima s većim udjelom masti. Međutim, i proizvodi s niskim udjelom masti mogli bi biti podložni snažnoj oksidaciji zbog visokog omjera nezasićenih masnih kiselina. Potrebno je stoga odrediti najvišu uporabnu razinu ekstrakata ružmarina (E 392) na 15 mg/kg za proizvode koji nemaju više od 10 % udjela masti, pri čemu je potrebno zadržati najvišu dopuštenu razinu od 150 mg/kg, izraženo na temelju masti, za proizvode s više od 10 % udjela masti.
            
         
               (6)
            
            
               Godine 2008. Europska agencija za sigurnost hrane (dalje u tekstu „Agencija”) ocijenila je sigurnost ekstrakata ružmarina (E 392) kada se koriste kao prehrambeni aditiv (3) i zaključila da predložene uporabe i uporabne razine ne predstavljaju sigurnosni rizik. Pri konzervativnoj procjeni prehrambene izloženosti Agencija je pretpostavila da se u svim predloženim namirnicama svake kategorije hrane ekstrakti ružmarina koriste na najvišoj uporabnoj razini (odnosno 150 mg/kg u prerađenim mesnim proizvodima, proizvodima peradi i ribljim/morskim prehrambenim proizvodima). Tom je pretpostavkom obuhvaćeno i toplinski neobrađeno i toplinski obrađeno prerađeno meso i prerađena riba i proizvodi ribarstva uključujući školjke i rakove s najviše 10 % udjela masti.
            
         
               (7)
            
            
               U skladu s člankom 3. stavkom 2. Uredbe (EZ) br. 1331/2008 Komisija je dužna zatražiti mišljenje Agencije kako bi ažurirala popis prehrambenih aditiva Unije iz Priloga II. Uredbi (EZ) br. 1333/2008, osim ako postoji mogućnost da se takvim ažuriranjem utječe na zdravlje ljudi. S obzirom na prethodno navedeno mišljenje Agencije iz 2008., utvrđivanje najviše uporabne razine ekstrakata ružmarina (E 392) na 15 mg/kg za toplinski neobrađeno i toplinski obrađeno prerađeno meso i prerađenu ribu i proizvode ribarstva uključujući školjke i rakove s najviše 10 % udjela masti predstavlja ažuriranje tog popisa kojim se ne bi utjecalo na zdravlje ljudi pa nije potrebno tražiti mišljenje Agencije.
            
         
               (8)
            
            
               Na temelju prethodno navedenog, Prilog II. Uredbi (EZ) br. 1333/2008 potrebno je na odgovarajući način izmijeniti.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja, a nije im se usprotivio ni Europski parlament ni Vijeće,
            
         DONIJELA JE OVU UREDBU:
   Članak 1.
   Prilog II. Uredbi (EZ) br. 1333/2008 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. srpnja 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 354, 31.12.2008., str. 16.
   
      (2)  SL L 354, 31.12.2008., str. 1.
   
      (3)  EFSA Journal (2008.) 721., str. 1.-29.
   
      PRILOG
      Dio E Priloga II. Uredbi (EZ) br. 1333/2008 izmjenjuje se kako slijedi:
      
                  1.
               
               
                  U kategoriji hrane 08.2.1. „Toplinski neobrađeno prerađeno meso” unos koji se odnosi na aditiv „E 392 — ekstrakti ružmarina — isključujući sušene kobasice” zamjenjuje se sljedećim:
                  
                               
                           
                           
                              „E 392
                           
                           
                              Ekstrakti ružmarina
                           
                           
                              15
                           
                           
                              (46)
                           
                           
                              samo meso s najviše 10 % udjela masti isključujući sušene kobasice
                           
                        
                               
                           
                           
                              E 392
                           
                           
                              Ekstrakti ružmarina
                           
                           
                              150
                           
                           
                              (41) (46)
                           
                           
                              samo meso s više od 10 % udjela masti isključujući sušene kobasice”
                           
                        
            
                  2.
               
               
                  U kategoriji hrane 08.2.2. „Toplinski obrađeno prerađeno meso” unos koji se odnosi na aditiv „E 392 — ekstrakti ružmarina — isključujući sušene kobasice” zamjenjuje se sljedećim:
                  
                               
                           
                           
                              „E 392
                           
                           
                              Ekstrakti ružmarina
                           
                           
                              15
                           
                           
                              (46)
                           
                           
                              samo meso s najviše 10 % udjela masti isključujući sušene kobasice
                           
                        
                               
                           
                           
                              E 392
                           
                           
                              Ekstrakti ružmarina
                           
                           
                              150
                           
                           
                              (41) (46)
                           
                           
                              samo meso s više od 10 % udjela masti isključujući sušene kobasice”
                           
                        
            
                  3.
               
               
                  U kategoriji hrane 09.2. „Prerađena riba i proizvodi ribarstva uključujući školjke i rakove” unos koji se odnosi na aditiv E 392 zamjenjuje se sljedećim:
                  
                               
                           
                           
                              „E 392
                           
                           
                              Ekstrakti ružmarina
                           
                           
                              15
                           
                           
                              (46)
                           
                           
                              samo riba i proizvodi ribarstva uključujući školjke i rakove s najviše 10 % udjela masti
                           
                        
                               
                           
                           
                              E 392
                           
                           
                              Ekstrakti ružmarina
                           
                           
                              150
                           
                           
                              (41) (46)
                           
                           
                              samo riba i proizvodi ribarstva uključujući školjke i rakove s više od 10 % udjela masti”